Sara Johnsen

Sara Eva Johnsen (født 4. mars 1970 i Oslo) er en norsk filmregissør og forfatter. Hun har vunnet fire Kanonpriser og en Amandapris for sine filmer.

Hun har utdannelse innen litteraturvitenskap og media, og tok deretter utdannelse fra regilinjen på Den norske filmskolen i årene 1997 til 2000. 

Hun debuterte som langfilmregissør i 2005 med Vinterkyss. Filmen ble norsk kandidat til Oscar og Nordisk råds filmpris samme år og vant fem priser under Kanonprisen 2005, to av dem til Johnsen.

Hennes andre spillefilm film var Upperdog som hadde premiere i august 2009. Filmen ble den store vinneren under Amanda-utdelingen i 2010 hvor Johnsen selv vant klassen for beste regi og filmen i tillegg mottok pris for beste klipp, beste foto, beste kvinnelige hovedrolle (Agnieszka Grochowska) og beste film. Den vant også fire priser under Kanonprisen 2009, to av dem til Johnsen.

Hennes tredje spillefilm, Uskyld, hadde premiere under Toronto Internasjonale Filmfestival i 2012. 

Fjernsynsserien 22. juli som hun laget sammen med ektefellen Pål Sletaune, fikk gode kritikker. Johnsen ble i januar 2020 tildelt pris for beste manus under filmfestivalen i Göteborg og vant i juni Gullruten 2020 i klassen beste manus TV-drama.

Hun vokste opp i Nes i Ådal. Moren innvandret fra Storbritannia. Johnsens mormor var jødisk og flyktet til Storbritannia før første verdenskrig. Johnsens farfar var psykiateren Gordon Johnsen.

Filmografi 
 22. juli (TV-serie), manus (2020)
 Rosemari - regissør, manus (2016)
 Uskyld – regissør, manus (2012)
 Upperdog – regissør, manus (2009)
 Vinterkyss – regissør, manus (2005)
 Gutten i snøen – regissør (2005)
 Folk flest bor i Kina – Grenseløs kjærlighet – regissør (2002)
 Houdinis hund – regissør, manus (2002)
 Himmelstormeren – regissør (2000)
 Hormoner og andre demoner – regissør (2000)

Bibliografi 
 Han vet om noe hun kan prøve – noveller (2004)
 White man – roman (2008)

Priser og nominasjoner 
 Norsk Filmkritikerlags pris for beste kortfilm for Himmelstormeren
 Nominert til Amandaprisen 2005 i klassen beste filmmanuskript for Vinterkyss, sammen med Ståle Stein Berg
 Kanonprisen 2005 i klassen beste regissør for Vinterkyss
 Kanonprisen 2005 i klassen beste manus for Vinterkyss, sammen med Ståle Stein Berg
 Filmkritikerprisen 2006 for regi av Vinterkyss
 Nominert til Ungdommens kritikerpris 2008-2009 for White Man
 Kanonprisen 2009 i klassen beste regi for Upperdog 
 Kanonprisen 2009 i klassen beste manus for Upperdog
 Filmkritikerprisen 2010 for  regi og manus til Upperdog
 Amandaprisen 2010 i klassen beste regi for Upperdog
 Nominert til Amandaprisen 2010 i klassen beste filmmanus for Upperdog
 Arne Skouens Ærespris 2012
 Nominert til Kanonprisen 2012 i klassen beste regi for Uskyld
 Edith Carlmar-prisen 2016
 Gullruten 2020 i klassen manus TV-drama for 22. juli

Referanser

Eksterne lenker 
 
   Sara Eva Johnsen profil på filmweb.no 
  Intervju om forfatterskap og upperdog på montages.no
  Sara Eva Johnsen i NRK Forfatter
  Forfatterbiografi hos Gyldendal Norsk Forlag

Personer fra Ringerike kommune
Norske filmregissører
Norske manusforfattere
Norske romanforfattere
Norske novellister
Amanda for beste regi
Amanda for beste debutant
Amandaprisen 2010
Amandaprisen 2005
Vinnere av Kanonprisen
Vinnere av Gullrutens fagpris‎
Personer fra Oslo